Буш: Поддршка за искоренување на корупцијата во Романија - 2005-03-09
Претседателот Буш импресиониран од иницијативата на романскиот претседател за искоренување на корупцијата. Ова тој го изјави синоќа по
Претседателот Буш го прими романскиот колега Трајан Башеску со пофални зборови за романската транзиција од диктатура во слободно општество. - Му реков на претседателот дека сум особено импресиониран од неговата кампања да ја исчисти владата од корупција. Тоа е цврсто и силно ветување. Тој верува во транспарентноста и правната држава, а тоа е мошне важно - рече Буш Претседателот Башеску изјави дека на ова прво патување во САД носи порака од романскиот народ. - Среќен сум што дискутирав со нашиот сојузник, американскиот претседател Буш. Среќен сум што ја пренесов нашата порака за демократија, за слобода, за развој на нашето стратешко партнерство - истакна Башеску. Романскиот претседател најави дека сака да соработува со САД на решавање на проблемите и постигнување на стабилност во регионот на Црното Море. Претседателот Буш, пак, истакна дека Романија е сигурен сојузник во ширењето на слободата во светот. Во Ирак и Авганистан, Романија има вкупно околу 800-тини војници, и последниве години изгради стабилни билатерални односи со САД. Претседателот Буш во 2002-ра ја посети Романија каде френетично беше поздравен од жителите на Букурешт за време на говорот на централниот плоштад.